**Szitakötő**

**Z. Karvalics László Testvér lészen minden ember című szövegének feldolgozása**

Jelleg: óravázlat (kézműves foglalkozás)

Tantárgy: Rajz és vizuális kultúra

Korcsoport: 3. osztály (tanulásban akadályozottak)

Az óra célja:

* A tanulók szociális kompetenciáinak, együttműködésének fejlesztése, más emberek elfogadása
* Közös produktum létrehozása
* Az egyetemes emberi kultúra egy szeletének megismertetése a tanulókkal saját nyelvükön/szintjükön

Fejlesztési területek: Finommotorika, kreativitás, szókincs, térbeli tájékozódás, együttműködési készség, szóbeli kommunikáció, szociális kompetenciák

Tantárgyi koncentráció:

* etika: közösség jellemzői, emberek sokfélesége
* környezetismeret: környezetünk védelme

Eszközök: Szitakötő folyóirat, interaktív tábla, projektor, színes krepp papír, olló, ragasztó, filctoll, színes ceruza

**Óravázlat:**

1. **Beszélgetés a Földről és élőlényeiről , az emberek sokféleségéről/egyenlőségéről (10 perc)**

Kivetítek egy képet a Földről az interaktív táblára és beszélgetést kezdeményezek róla a gyerekekkel.

Irányított kérdések segítségével boncolgatjuk a témát, például:

„*Hol élünk mi, emberek?*

*Kik élnek még a Földön? (növények, állatok)*

*Mit kell csinálnunk bolygónkkal, az állatokkal, a növényekkel? (megvédeni, megóvni) Minden ember egyforma, aki a Földön él? Miben különböznek a Földön élő emberek?*

*Miben hasonlítanak? Miben egyenlőek? (*képek kivetítése a Föld különböző részein élő emberekről)

*Mi a közös bennünk emberekben?*

1. **Örömóda olvasása, meghallgatása (10 perc)**

Beszélgetés kontinensünkről.

*„A föld hatalmas. Sok ember él rajta, több kontinensen. Tudja valaki, mi melyik kontinensen élünk? Tudtok európai országot mondani? Ezek az országok együtt alkotják az Európai Uniót. Ugyanúgy, mint a mi hazánknak, az Európai Uniónak is van egy gyönyörű himnusza.”*

* Meghallgatjuk az interaktív táblán az Örömódát. Érzések, gondolatok megfogalmazása.
* Kivetítem Schiller versének a folyóiratban is szereplő 4 sorát. Felolvasom a gyerekeknek. Közösen értelmezzük a vers „Testvér lészen minden ember” sorát.
* *Mit jelent, hogy minden ember a másik testvére?*
1. **Közös produktum elkészítése – Földet körülölelő emberek (20perc)**

A tanulók 4 csoportban dolgoznak.

2 csoport: Előre kinyomtatott kifestőkön különböző helyeken élő emberek színezése, majd pontos kivágása.

2 csoport: Színes krepp-papír darabok (kék, zöld, sárga, barna) összegyűrése, majd felragasztása egy tanár által előre kartonból kivágott Földre, melyeken a kontinensek ceruzával fel vannak rajzolva.

Ha mindkét csoport végzett a feladatával: Emberek felragasztása a Föld szélére. Szem, száj ragasztása a Földnek. Emberek kezének összeragasztása.

1. **Az elkészült alkotás elhelyezése iskolánk Szitakötő faliújságán (5 perc)**

Az elkészült alkotás:



Iskolánk „testvér” téma köré épülő Szitakötő faliújsága:

